149. löggjafarþing 2018–2019.

Þingskjal 129 — 129. mál.

Fyrirspurn

til fjármála- og efnahagsráðherra um viðgerðarkostnað.

Frá Sigmundi Davíð Gunnlaugssyni.

1.	Hversu mikill, að núvirði, var heildarkostnaður við þær viðgerðir sem gerðar hafa verið á húsnæði fjármála- og efnahagsráðuneytisins á undanförnum árum?

2.	Hversu mikill, að núvirði, var meðalkostnaður á fermetra vegna viðgerða á þeim hluta húsnæðis ráðuneytisins sem lagfærður hefur verið á undanförnum árum?

3.	Telur ráðherra ástæðu til að ætla að meðalfermetrakostnaður við fyrirhugaðar lagfær
ingar á núverandi húsnæði Landspítalans verði lægri, hærri eða sambærilegur og kostn
aður við lagfæringar á ráðuneytinu?

4.	Verði meðalviðgerðarkostnaður vegna þess 57.000 fermetra húsnæðis Landspítalans við Hringbraut sem til stendur að nýta áfram jafnmikill á fermetra og kostnaður við lag
færingar á ráðuneytinu hver verður þá heildarkostnaðurinn á núvirði?

5.	Hversu mikill yrði þessi kostnaður ef Læknagarði, húsnæði Háskóla Íslands, yrði bætt við?

Skriflegt svar óskast.